**ПРЕДЛОГ!**

На основу члана 7. ставa 1. Закона о финансирању локалне самоуправе („Службени гласник РС“ бр. 62/2006, 47/2011, 93/2012, 99/2013 – усклађени дин. изн., 125/2014 – усклађени дин. изн., 95/2015 – усклађени дин. изн., 83/2016, 91/2016 – усклађени дин. изн., 104/2016 – др. закон, 96/2017 – усклађени дин. изн., 89/2018 – усклађени дин. изн., 95/2018 - др. закон, 86/2019 – усклађени дин. изн., 126/2020 – усклађени дин. изн., 99/2021 – усклађени дин. изн., 111/2021 – др. закон и 124/2022 – усклађени дин. изн.), члана 32. става 1. тачке 3. и 6. Закона о локалној самоуправи („Службени гласник РС“, број 129/2007, 83/2014 – др. закон, 101/2016 – др. закон, 47/2018 и 111/2021 – др. закон) и члана 45. става 1. тачке 3. и 6. Статута општине Сента („Службени лист општине Сента” бр. 4/2019), Скупштина општине Сента на својој седници одржаној дана \_\_\_\_\_\_ 2023. године донела је

**О Д Л У К У**

**О ИЗМЕНАМА И ДОПУНАМА ОДЛУКЕ О ЛОКАЛНИМ КОМУНАЛНИМ ТАКСАМА**

**Члан 1**

Овом одлуком врше се измене и допуне Одлуке о локалним комуналним таксама („Службени лист Општине Сента”, бр. 22/2013, 29/2016, 26/2017, 14/2018, 7/2019 – др. одлука, 41/2020, 31/2021 и 17/2022) – у даљем тексту: Одлука.

**Члан 2**

У Тарифном броју 1. тачка 1. алинеја 1. Одлуке број: „148.350,00“ замењује се бројем: „163.482,00“.

У Тарифном броју 1. тачка 1. алинеја 2. Одлуке број: „74.175,00“ замењује се бројем: „81.741,00“.

**Члан 3**

У Тарифном броју 3. став 1. Одлуке број: „35,25 “ замењује се бројем: „38,85“.

**Члан 4**

Остале одредбе Одлуке остају неизмењене.

**Члан 5**

За списе и радње у управним стварима и за друге списе и радње органа за таксене обавезе које су настале, а нису плаћене до дана ступања на снагу ове Одлуке, такса се плаћа у складу са прописима који су били на снази у време настанка таксене обавезе, ако је то повољније за обвезника.

**Члан 6**

Ова одлука ступа на снагу осмог дана од дана објављивања у „Службеном листу општине Сента“, а примењује се од 1. јануара 2024. године.

**ОБРАЗЛОЖЕЊЕ:**

Према члану 32. став 1. тачка 6. Закона о локалној самоуправи („Службени гласник РС”, бр. 129/2007, 83/2014 – др. закон, 101/2016, 47/2018, 111/2021 – др. закон) и члану 45. став 1. тачка 6. Статута општине Сента („Службени лист општине Сента“, број 4/2019) Скупштина општине, у складу са законом, доноси прописе и друге опште акте из своје надлежности.

Према члану 32. став 1. тачка 3. Закона о локалној самоуправи („Службени гласник РС”, бр. 129/2007, 83/2014 – др. закон, 101/2016, 47/2018 и 111/2021 – др. закон) и члану 45. став 1. тачка 3. Статута општине Сента („Службени лист општине Сента“, број 4/2019) Скупштина општине, у складу са законом утврђује стопе изворних прихода Општине, као и начин и мерила за одређивање висине локалних такса и накнада.

Према члану 6. став 1. тачка 3. Закона о финансирању локалне самоуправе („Службени гласник РС“ бр. 62/2006, 47/2011, 93/2012, 99/2013 – усклађени дин. изн., 125/2014 – усклађени дин. изн., 95/2015 – усклађени дин. изн., 83/2016, 91/2016 – усклађени дин. изн., 104/2016 – др. закон, 96/2017 – усклађени дин. изн., 89/2018 – усклађени дин. изн., 95/2018 - др. закон, 86/2019 – усклађени дин. изн., 126/2020 – усклађени дин. изн., 99/2021 – усклађени дин. изн., 111/2021 – др. закон и 124/2022 – усклађени дин. изн.) јединици локалне самоуправе припадају изворни приходи, остварени на њеној територији и то: локалне комуналне таксе. Према члану 7. став 1. наведеног закона стопе изворних прихода, као и начин и мерила за одређивање висине локалних такса и накнада утврђује скупштина јединице локалне самоуправе својом одлуком, у складу са законом, док према ставу 2. истог члана одлука из става 1. овог члана доноси се након одржавања јавне расправе, а може се мењати највише једанпут годишње, и то у поступку утврђивања буџета јединице локалне самоуправе за наредну годину.

Због нивоа расхода у буџету општине Сента у 2024. години неопходно је кориговати износе локалних комуналних такси. Предложено повећање је утврђено сходно годишњем индексу повећања потрошачих цена који је објавио Републички завод за статистику, за период од 1. октобра 2022. године до 30. септембра 2023. године и износи 10,2 %, изузев за комуналне таксе за држање моторних, друмских и прикључних возила, осим пољопривредних возила и машина за које засад није могуће предложити повећање, пошто до израде нацрта ове одлуке законом прописани највиши износ комуналне таксе за ове намене још није усклађен са годишњим индексом повећања потрошачих цена који је објавио Републички завод за статистику, за период од 1. октобра 2022. године до 30. септембра 2023. године.

Општинско веће општине Сента је разматрало и утврдило Предлог Одлуке о изменама и допунама Одлуке о локалним комуналним таксама на седници одржаној 30.10.2023. године и одредило његово упућивање на јавну расправу. Одржавање јавне расправе је било предвиђено дана 14.11.2023. године у сали бр. 22 Скупштине општине са почетком у 15,30 часова, на којој је: \_\_\_\_.

Општинско веће општине Сента је на седници одржаној \_\_\_\_.2023. године разматрало и усвојило Извештај о спроведеној јавној расправи, а као овлашћени предлагач аката које доноси Скупштина општине Сента, Предлог Одлуке о изменама и допунама Одлуке о локалним комуналним таксама упутило је Скупштини општине Сента ради разматрања и доношења.

Скупштина општине Сента, након разматрања предлога Општинског већа општине Сента и мишљења Одбора за буџет и финансије за доношење Одлуке о изменама и допунама Одлуке о локалним комуналним таксама, донела је одлуку као у диспозитиву.

**Република Србија**

**Аутономна Покрајина Војводина**

**Општина Сента Председник Скупштине општине Сента**

**Скупштина општине Сента Веселин Петровић с. р.**

**Број: 434-4/2023-I**

**Дана: \_\_\_\_\_\_.2023. године**

**С е н т а**